**Doložka zlučiteľnosti**

**návrhu právneho predpisu s právom Európskej únie**

**1. Navrhovateľ návrhu právneho predpisu**

Ministerstvo životného prostredia Slovenskej republiky

**2. Názov návrhu právneho predpisu:**

Návrh zákona o ochrane ovzdušia a o zmene a doplnení niektorých zákonov.

**3. Predmet návrhu právneho predpisu je upravený v práve Európskej únie**

*a) primárnom*

Čl. 191 až 193 Zmluvy o fungovaní Európskej únie (Ú. v. ES C 202, 7.6.2016) v platnom znení.

*b) sekundárnom*

1. Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994; Mimoriadne vydanie Ú. v. EÚ, kap. 12/zv. 1) v platnom znení; gestor MŽP SR
2. Smernica Európskeho parlamentu a Rady 98/70/ES z 13. októbra 1998 týkajúca sa kvality benzínu a naftových palív, a ktorou sa mení a dopĺňa smernica Rady 93/12/ES (Ú. v. ES L 350, 28.12.1998; Mimoriadne vydanie Ú. v. EÚ, kap. 13/zv. 23) v platnom znení; gestor MŽP SR
3. Smernica Európskeho parlamentu a Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (Ú. v. EÚ L 143, 30.4.2004; Mimoriadne vydanie Ú. v. EÚ, kap. 15/zv. 8) v platnom znení; gestor MŽP SR
4. Smernica Európskeho Parlamentu a Rady 2004/107/ES z 15. decembra 2004, ktorá sa týka arzénu, kadmia, ortuti, niklu a polycyklických aromatických uhľovodíkov v okolitom ovzduší (Ú. v. EÚ L 23, 26.1.2005) v platnom znení; gestor MŽP SR
5. Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, 27.12.2006); gestor MH SR
6. Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11. 6. 2008) v platnom znení; gestor MŽP SR
7. Smernica Európskeho parlamentu a Rady 2009/126/ES z 21. októbra 2009 o II. stupni rekuperácie benzínových pár pri čerpaní pohonných látok do motorových vozidiel na čerpacích staniciach (Ú. v. EÚ L 285, 31. 10. 2009) v platnom znení; gestor MŽP SR
8. Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (prepracované znenie) (Ú. v. EÚ L 334, 17.12.2010); gestor MŽP SR
9. Smernica Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (Ú. v. EÚ L 313, 28.11.2015); gestor MŽP SR
10. Smernica Európskeho parlamentu a Rady (EÚ) 2016/802 z 11. mája 2016 o znížení obsahu síry v niektorých kvapalných palivách (Ú. v. EÚ L 132, 21.5.2016); gestor MŽP SR
11. Smernica Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES (Ú. v. EÚ L 344, 17. 12. 2016); gestor MŽP SR

*c) nie je upravený v judikatúre Súdneho dvora Európskej únie*

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia Smernice boli transponované v pôvodnej právnej úprave v súlade pôvodne ustanovenými termínmi.

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

- Konanie o porušení zmlúv č. 2008/2201 v štádiu podania žaloby zo strany Európskej komisie na Súdny dvor Európskej únie dňa 18. februára 2021 (C-342/21) pre neplnenie povinností vyplývajúcich z článku 13 ods. 1 v spojení s prílohou XI k smernici 2008/50/ES v platnom znení týkajúcich sa nedodržania limitnej hodnoty PM10 vyjadrenej ako denný priemer a neprijatie adekvátnych opatrení na zlepšenie kvality ovzdušia. Predkladaný návrh zákona na uvedené konanie v plnej miere nereflektuje resp. reflektuje čiastočne.

- Konanie o porušení zmlúv č. 2018/2414 v štádiu formálneho oznámenia Európskej komisie č. C (2019) 4151 final zo dňa 7. júna 2019 pre porušenie článku 6 – 8 smernice 2006/123/ES a teda neúplné zverejnenie informácií v oblasti služieb. Predkladaný návrh zákona na uvedené konanie nereflektuje.

- Konanie o porušení zmlúv č. 2020/4004 v štádiu formálneho oznámenia Európskej komisie č. C (2020) 3855 final zo dňa 2. júla 2020 pre porušenie čl. 16 smernice 2006/123/ES týkajúce sa nediskriminačného prístupu k činnosti v oblasti služieb. Predkladaný návrh zákona na uvedené konanie nereflektuje.

- Konanie o porušení zmlúv č. 2020/2281 v štádiu formálneho oznámenia Európskej komisie č. C (2020) 6104 final zo dňa 30. októbra 2020 z dôvodu nedostatočnej transpozície smernice 2010/75/EÚ týkajúce sa nedostatku transpozície jej čl. 14 ods. 1 písm. d) a e), čl. 20 ods. 3, čl. 36 ods. 1, čl. 44 a čl. 50 ods. 7. Predkladaný návrh zákona na uvedené konanie čiastočne reflektuje a to v kontexte transpozície čl. 44 a čl. 50 ods. 7 smernice 2010/75/EÚ.

c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

* Zákon č. 137/2010 Z. z. o ovzduší v znení neskorších predpisov
* Vyhláška Ministerstva životného prostredia Slovenskej republiky č. 314/2010 Z. z., ktorou sa ustanovuje obsah programu znižovania emisií zo stacionárnych zdrojov znečisťovania ovzdušia a obsah údajov a spôsob informovania verejnosti
* Vyhláška Ministerstva životného prostredia Slovenskej republiky č. 60/2011 Z. z., ktorou sa ustanovujú jednotlivé notifikačné požiadavky pre špecifický odbor oprávnených meraní, kalibrácií, skúšok a inšpekcií zhody podľa zákona o ovzduší
* Vyhláška Ministerstva životného prostredia Slovenskej republiky č. 127/2011 Z. z. ktorou sa ustanovuje zoznam regulovaných výrobkov, označovanie ich obalov a požiadavky na obmedzenie emisií prchavých organických zlúčenín pri používaní organických rozpúšťadiel v regulovaných výrobkoch
* Vyhláška Ministerstva životného prostredia Slovenskej republiky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov
* Vyhláška Ministerstva životného prostredia Slovenskej republiky č. 411/2012 Z. z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí v znení vyhlášky č. 316/2017 Z. z.
* Vyhláška Ministerstva životného prostredia Slovenskej republiky č. 231/2013 Z. z., o informá­ciách podávaných Európskej komisii, o požiadavkách na vedenie prevádzkovej evidencie, o údajoch oznamovaných do Národného emisného informačného systému a o súbore technicko-prevádzkových parametrov a technicko-organizačných opatrení v znení neskorších predpisov
* Vyhláška Ministerstva životného prostredia Slovenskej republiky č. 228/2014 Z. z., ktorou sa ustanovujú požiadavky na kvalitu palív a vedenie prevádzkovej evidencie o palivách v znení neskorších predpisov
* Vyhláška Ministerstva životného prostredia Slovenskej republiky č. 195/2016 Z. z., ktorou sa ustanovujú technické požiadavky a všeobecné podmienky prevádzkovania stacionárnych zdrojov znečisťovania ovzdušia prevádzkujúcich zariadenia používané na skladovanie, plnenie a prepravu benzínu a spôsob a požiadavky na zisťovanie a preukazovanie údajov o ich dodržaní
* Vyhláška Ministerstva životného prostredia Slovenskej republiky č. 244/2016 Z. z. o kvalite ovzdušia v znení neskorších predpisov
* Výnos Ministerstva pôdohospodárstva, životného prostredia a regionálneho rozvoja Slovenskej republiky č. 1/2010 z 22. júna 2010, ktorým sa ustanovujú podrobnosti o odbornom posudzovaní vo veciach ochrany ovzdušia
* Zákon č. 39/2013 Z. z. o integrovanej prevencie a kontrole znečisťovania životného prostredia a o zmene a doplnení niektorých zákonov v znení neskorších predpisov
* Zákon č. 79/2015 Z. z. o odpadoch v znení neskorších predpisov
* Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.

**5. Návrh právneho predpisu je zlučiteľný s právom Európskej únie:**

 úplne